Document ID: 31999R2430

Uredba Komisije (ES) št. 2430/1999
z dne 16. novembra 1999
o povezanosti dovoljenj za promet z nekaterimi dodatki iz skupine kokcidiostatikov in drugih zdravil v krmi z osebami, ki so odgovorne za njihovo dajanje v promet
(Besedilo velja za EGP)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 1636/1999 [2], in zlasti členov 9h(3)(b) in 9i(3)(b) Direktive,
ob upoštevanju naslednjega:
(1) Zaradi nevarnosti, ki jo za zdravje ljudi in živali predstavljajo slabi izvodi zootehničnih dodatkov v prometu v Skupnosti, predvideva Direktiva 70/524/EGS, kakor je bila spremenjena z Direktivo Sveta 95/51/ES [3], povezanost dovoljenja za nekatere skupine dodatkov z osebo, odgovorno za njihovo dajanje v promet.
(2) Zlasti člen 9h Direktive 70/524/EGS predvideva nadomestitev začasnih dovoljenj za dodatke, vključene v Prilogo I po 31. decembru 1987, ki spadajo v skupino kokcidiostatikov in drugih zdravil ter so preneseni v poglavje II Priloge B, z dovoljenji, povezanimi z osebo, ki je odgovorna za njihovo dajanje v promet za obdobje 10 let.
(3) Zlasti člen 9i Direktive 70/524/EGS predvideva nadomestitev začasnih dovoljenj za dodatke, vključene v Prilogo II pred 1. aprilom 1987, ki spadajo v skupino kokcidiostatikov in drugih zdravil in so preneseni v poglavje III Priloge B, z začasnimi dovoljenji, povezanimi z osebo, ki je odgovorna za njihovo dajanje v promet.
(4) Za dodatke s seznamov v prilogah k tej uredbi odda nove vloge za dovoljenja oseba, odgovorna za dokumentacijo, na podlagi katere so bila izdana prejšnja dovoljenja, ali njeni pravni nasledniki. Vlogam za te dodatke se priložijo potrebne monografije in tehnične specifikacije.
(5) Povezanost dovoljenja z osebo, odgovorno za dajanje dodatkov v promet, temelji izključno na upravnem postopku in ne implicira novega ocenjevanja dodatkov. Četudi so dovoljenja izdana za določeno obdobje, se smejo kadarkoli preklicati v skladu s členom 9m in členom 11 Direktive 70/524/EGS. Preklic dovoljenj je lahko zlasti posledica ponovne ocenitve po členu 9g Direktive 70/524/EGS.
(6) Ukrepi, predvideni s to uredbo, so v skladu z mnenjem Stalnega odbora za krmo,
SPREJELA NASLEDNJO UREDBO:
Člen 1
Začasna dovoljenja za dodatke s seznama v Prilogi I k tej uredbi se nadomestijo z začasnimi dovoljenji, danimi osebi, ki je odgovorna za dajanje dodatka v promet, vpisani v drugi stolpec Priloge I.
Člen 2
Začasna dovoljenja za dodatke s seznama v Prilogi II k tej uredbi se nadomestijo z začasnimi dovoljenji, danimi osebi, ki je odgovorna za dajanje dodatka v promet, vpisani v drugi stolpec Priloge II.
Člen 3
Ta uredba začne veljati sedmi dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 16. novembra 1999

Labels: 0
3
17
6